b'\n_START_ARTICLE_\nPongr\xc3\xa1c P\xc3\xb3sfay\n_START_SECTION_\n\xc5\xbdivljenjepis\n_START_PARAGRAPH_\nPongr\xc3\xa1c P\xc3\xb3sfay je bil ena klju\xc4\x8dnih osebnosti okraja Murska Sobota v \xc4\x8dasu dualizma. Rodil se je v Marki\xc5\xa1avcih, kot Pongrac Pollak o\xc4\x8detu Janosu Pollaku in materi Jo\xc5\xbeefi pl. Keresztury. Krstna botra sta bila Ludvik in Fran\xc4\x8di\xc5\xa1ka pl. Keresztury. Bil je samouk, zato je brez kakr\xc5\xa1ne koli diplome \xc5\xbee pri \xc5\xa1estnajstih letih - 1. oktobra 1868 - stopil v \xc5\xbeupanijsko slu\xc5\xbebo in kot pripravnik deloval pri bakovskem glavarju Alojzu Kereszturyju. V letih 1871\xe2\x88\x921877 je bil glavarjev namestnik, od leta 1878-1884 pa pomo\xc5\xbeni glavar pri Ludviku Augustichu. 22. novembra 1874 se je poro\xc4\x8dil z Ido pl. Sinkovich, h\xc4\x8derko Ferenca pl. Sinkovich-a in Petronele pl. Agustich. Po smrti tedanjega vi\xc5\xa1jega glavarja dr. Geze Ernuszta je s pooblastilom \xc5\xbeupanijskega municipalnega odbora 26. oktobra 1885 postal vi\xc5\xa1ji glavar. To slu\xc5\xbebo je opravljal skoraj tri desetletja, vse do upokojitve 1. maja 1914. Zaradi zaslug mu je kralj Franc Jo\xc5\xbeef I. 3. oktobra 1898 podelil plemi\xc5\xa1ki naziv. Umrl je \xc5\xa1tiri leta po upokojitvi 23. aprila 1918.'